open-index/open-wikipedia-markdown huggingface dataset:
יחסי מקסיקו–תאילנד

[ממוזער|שגרירת תאילנד מגישה [כתב האמנה לנשיא מקסיקו אנריקה פניה נייטו, 2017]]
**יחסי מקסיקו–תאילנד** הם היחסים הדיפלומטיים שבין מקסיקו לתאילנד. שתי המדינות חברות בפורום APEC וכן באומות המאוחדות.

## היסטוריה
היחסים הבלתי רשמיים הראשונים בין מקסיקו לתאילנד התקיימו בשלהי המאה ה-16 כשספרד שלטה במקסיקו (שכונתה אז מלכות המשנה של ספרד החדשה) וסחרה בכסף מקסיקני, צ'ילי ופירות עם ממלכת סיאם (תאילנד של ימינו) מהמושבה שלה בפיליפינים. הסחר בין שתי המדינות נמשך עד שמקסיקו השיגה את עצמאותה מספרד בשנת 1821. אחרי כן עברו עוד 150 שנה עד ששתי המדינות ייסדו יחסים דיפלומטיים. ב-28 באוגוסט 1975 מקסיקו ותאילנד כוננו באופן רשמי יחסים דיפלומטיים. בשנת 1978 פתחה תאילנד שגרירות במקסיקו סיטי ובספטמבר 1989 פתחה גם מקסיקו שגרירות בבנגקוק.

במרץ 2002 הפך ראש ממשלת תאילנד תאקסין צ'ינוואט לראש המדינה התאילנדי הראשון שביקר במקסיקו. בשנת 2003 ביקור לראשונה נשיא מקסיקו ויסנטה פוקס בתאילנד. ב-23 במאי 2014 מקסיקו גינתה את ההפיכה התאילנדית וקראה למצוא פתרון בדרכי שלום.

מאז ייסוד היחסים הדיפלומטיים, כל שנה מציעות ממשלות שתי המדינות מלגות לאזרחי המדינה האחרת ללימודים במקסיקו/תאילנד להכשרה דיפלומטית. בשנת 2015 חגגו שתי המדינות 40 שנה להקמת יחסים דיפלומטיים.

## הסכמים
לאורך השנים שתי המדינות חתמו על מספר הסכמים דו-צדדיים כמו הסכם תעופה ושיתוף פעולה תחבורתי (1992); הסכם לפטור מוויזה לדרכונים דיפלומטיים ורשמיים (1999); הסכם לשיתוף פעולה תרבותי וחינוכי (2003); ומזכר הבנות להקמת מנגנון התייעצות בעניינים שונים (2011).

## סחר
בשנת 2018 הסתכם היקף הסחר בין שתי המדינות בכ-6 מיליארד דולר. עיקר הייצוא מתאילנד למקסיקו הם: מכשירי חשמל, גומי, ציוד רפואי, פלסטיק, מוצרי ברזל ופלדה, טקסטיל ובגדים, צעצועים וציוד ספורט, זכוכית וכלי זכוכית, הנעלה, מכוניות וחלקי רכב ומעבדי מזון. עיקר הייצוא ממקסיקו לתאילנד הם: מכוניות וחלקי רכב, ברזל ופלדה, כימיקלים, מכונות חשמל, אלומיניום, נחושת, קרטון ונייר, דגים, פירות ים ותרופות. מקסיקו היא שותפת הסחר הגדולה ביותר של תאילנד באמריקה הלטינית, ואילו תאילנד היא השותפה הגדולה ביותר של מקסיקו באזור אסיה והאוקיינוס השקט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ענבר (צבע)

[ממוזער|[חתול רחוב עם עיניים בגוון ענבר]]
**ענבר** הוא צבע הממוקם על גלגל הצבעים בין צהוב לכתום עם נטייה לזהב. שם הצבע לקוח מהענבר, אבן חן בגוני צהוב-כתום-חום-אדום. השימוש הראשון במילה לציון צבע מסוים מתועד משנת 1500.

## שימושים
;עיצוב פנים
*חדר הענבר בארמון יקטרינה ליד סנקט פטרבורג היה מקושט בעיטורי ענבר, זהב ומראות. בשל יופיו הייחודי הוא כונה לעיתים הפלא השמיני של העולם.

;ספורט
*ענבר הוא צבעם של מועדוני כדורגל רבים באנגליה, בהם האל סיטי וברדפורד סיטי, ובסקוטלנד (מאת'רוול).

;תחבורה
*צבע הענבר משמש רבות בתחבורה, ועל פי התקן האירופי והאמריקאי הוא הצבע בפנסי איתות וברמזורים.

## הערות שוליים

קטגוריה:צבעים
קטגוריה:ענבר
נונאטאקי גאודה

**נונאטאקי גֵאוֹדָה** או **נונאטאקי גִ'יאוֹד** (באנגלית: **Geode Nunataks**) הם קבוצה קטנה של נונאטאקים בצפון-מזרח האי אלכסנדר, שבאנטארקטיקה. 

הנונאטאקים מצויים לגדתו המערבי של קרחון סיבליוס, בסמוך לקצה הצפוני של גבעות פינלנדיה. 

## היסטוריה
### מקור השם

שמם של הנונאטאקים ניתן להם בשנת 1977 על ידי הוועדה המייעצת לשמות אנטארקטיים של בריטניה.

הנונאטאקים נקראים בשם זה, מאחר שסלעיהם מורכבים מסלעי לבה שבה שפע גאודות (חללים בתוך סלע הלבה המכילים קוורץ וקלציט גבישי).

## ראו גם

* נונאטאקי אפאלאצ'יה
* נונאטאקי קרס
* נונאטאקי גאנון
* נונאטאקי פרנק
* נונאטאקי פיקרינג
* נונאטאקי וסטה

## קישורים חיצוניים

* נונאטאקי גאודה באתר הסקר הגאולוגי של ארצות הברית
* נונאטאקי גאודה באתר הגאזט האנטארקטי המשווה SCAR של ממשלת אוסטרליה
* נונאטאקי גאודה באתר mindat
* תחזית מזג אוויר עדכנית עבור נונאטאקי גאודה
** תחזית מזג אוויר עדכנית ארוכת טווח עבור נונאטאקי גאודה

## הערות שוליים

גאודה
צבאות

**צְבָאוֹת** הוא אחד משמותיו של אלוהים ביהדות ובנצרות. שם זה מופיע בנביאים ובכתובים החל מספר שמואל. בכל הופעותיו במקרא, הוא לא מופיע בפני עצמו, אלא כתוספת לשמות יהוה, אלוהים או אדוני.

## במקרא
הכינוי צבאות מופיע לראשונה בתחילת ספר שמואל, ובסך הכל מופיע 273 פעמים בתנ"ך בצירופים: יְהוָה צְבָאֹות (242), יהוָה אֱלֹהֵי צְבָאֹות (12), יהוָה אֱלֹהֵי הַצְּבָאֹות (3), אֲדֹנָי יְהוִה צְבָאֹות (11), אֲדֹנָי יְהוִה אֱלֹהֵי הַצְּבָאֹות (1), יְהוָה אֱלֹהִים צְבָאֹות (4), אֱלֹהִים צְבָאֹות (2). לפי פרשנויות דרשניות הכינוי מופיע גם בפני עצמו מספר פעמים.

הכינוי אינו מופיע כלל בחמישה חומשי תורה ובספרים יהושע ושופטים. לדעת חוקר המקרא אלכסנדר רופא מדובר בתוצאה של מחיקה מגמתית של מאמינים שהסתייגו מהכינוי; לדעת יואל אליצור הסיבה היא התפתחות טבעית של האמונה והתאולוגיה היהודית. חז"ל הבחינו בתופעה זו, וציינו כי את השם צבאות חידשה חנה: .

## משמעות
חז"ל נחלקו באשר למשמעות הכינוי. לדעת רבי יוסי פירוש הכינוי צבאות הוא 'אלוהי צבאות ישראל' ולדבריו המילה צבאות נסבה על ישראל ולא על האלוהים. ריש לקיש מפרש את המילה כהלחם של צבא-אות – אות הוא בצבא שלו, כלומר שהאלוהים מיוחד וניכר גם בין המלאכים. יש שחילקו בין מקומות שמופיע בהם הכינוי בסמיכות כמו 'אלוהי צבאות' – שאז פירושו 'אלוהים של הצבאות' – לבין מקומות שבהם מוזכר בפני עצמו כמו 'אלוהים צבאות', שאז הוא כינוי לאלוהים. גם בתרגום תהילים מתורגם אלוהי צבאות – 'אלהא על כל חיילי מרומא' – אלוהים על כל צבא השמיים, ו'אלוהים צבאות' אינו מתורגם. במדרש רבה מבואר שאלוהים מכונה 'צבאות' כאשר הוא עושה מלחמה ברשעים. באבות דרבי נתן מוצעים פירושים נוספים: "צבאות – שכל הצבאות לו. צבאות – שלו כל הצביונות. צבאות – שהוא צבא על כל צבאיו. צבאות – שהכל צבויים בו. צבאות – שכל המצוות בו.

הרד"ק כתב ש'צבאות' פירושו 'אדון צבא השמיים', יש שפירשו שהכוונה אדון על צבא המלאכים. יש שפירשו צבאות מלשון 'רצון', (צבי בארמית = רוצה) ויש שפירשו מלשון הסתר.
## בהלכה
לדעת רבי יוסי ש'צבאות' הוא כינוי לישראל אין בשם זה קדושה, ולכן מותר למוחקו, והנשבע או המקלל בו אינו נחשב כנשבע ומקלל בשם. לדעת חכמים שם זה קדוש כשאר השמות, ואסור למוחקו. בעל הלכות גדולות, רב סעדיה גאון והרשב"א פסקו כרבי יוסי. רבינו חננאל, הרי"ף והרמב"ם פסקו כחכמים. לדעת בעל ספר האשכול, גם לפוסקים כחכמים אין בשם קדושה כאשר הוא נזכר בסמיכות כמו 'אלוהי צבאות', כי שם משמעותו חולין.

משום כך, רבים כיום נוהגים שלא להזכיר שם זה כצורותו, אלא לשנות ל"צבקות" וכדומה, כדי לא להוציא שם שמים לבטלה. אולם, בעבר לא היה נהוג להחמיר בכך כלל. כדי להסביר מנהג זה, סבר הרב אברהם דוד הורביץ שאפילו לשיטת חכמים ישנו איסור רק במחיקת שם זה, אך מותר להזכירו אף שלא לצורך, והסכימו עמו הרב שלמה זלמן אוירבך, והרב שמואל הלוי ואזנר. הרב מנשה קליין סבר כי יש לחלק בין מקרים שהשם נזכר לאחר שם אחר, כגון "ה' צבאות", שאז הוא ודאי שם קודש שאסור להזכירו לבטלה, לבין מקרים בהם הוא נזכר לבדו, שאז אם אינו מתכוון בפירוש להזכיר שם ה', אינו נחשב שם ומותר להזכירו לבטלה. מאידך, יש סוברים שאכן אסור לומר צבאות ויש לשנות ל'צבקות' וכדומה.
## ראו גם
* צבא השמיים

## לקריאה נוספת
* 
* 
* 
* אלכסנדר רופא, **השם ה' צבאות והמהדורה הקצרה של ספר ירמיהו**, מועד כא ה'תשע"ג, עמודים 3–18
* 
* 
* 

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שמות של אלוהים ביהדות
גן עדן לכלבים 2

**גן עדן לכלבים 2** (באנגלית: **All Dogs Go to Heaven 2**; בתרגום חופשי: **כל הכלבים מגיעים לגן עדן 2**) הוא סרט אנימציה אמריקאי משנת 1996 המהווה סרט המשך ל"גן עדן לכלבים" משנת 1989.

## תקציר העלילה
צ'ארלי ואיצ'י חוזרים לכדור הארץ כדי למצוא ולהחזיר את קרן היער של גבריאל שקארפייס גנב מגן עדן ואיבד איפשהו בסן פרנסיסקו. בדרך הם פוגשים בילד בשם דייוויד שברח מהבית ובכלבתו סאשה ומנסים לעזור להם, אבל השעון מתקתק והם חייבים לשוב בזמן לגן עדן אולם הם נתקלים בחתול ענק ומרושע בשם רד אשר זומם לגנוב את קרן היער של גבריאל ולכלוא את כל הכלבים מגן עדן בכלא אלקטרז. למרבה המזל צ'ארלי מנגן בקרן היער ומחזיר את כל הכלבים לגן עדן ואילו רד נשלח לגיהנום ולקח את קארפייס איתו (כי קארפייס סגר עם רד עסקה עבור נשמתו) לאחר האירועים צ'ארלי ואיצ'י חזרו לגן עדן, לצ'ארלי קיבל הזדמנות לחזור הביתה אולם איצ'י רצה להישאר בגן עדן. לבסוף צ'ארלי חזר לביתו בכדור הארץ והתאחד מחדש עם סשה ועם דייוויד, ובנוסף דייוויד התאחד מחדש עם הוריו ואמו מסבירה לו: שאם יש לה תינוק חדש זה לא אומר שהיא לא אוהבת אותו ודייוויד שמח ויחד הם אימצו את צ'ארלי וסשה, ושני הכלבים התאהבו ועברו לחיים חדשים בביתו של דייוויד. 

## דמויות ומדבבים
* צ'ארלי בארקין - צ'ארלי שין (דיאלוג), ג'סי קורטי (שירה)
* איצ'י - דום דה-לואיז
* סשה - שינה איסטון
* דייוויד - אדם ווילי
* רד - ג'ורג' הירן
* אנאבל - ביבי ניווירת'
* בולדוג - ארנסט בורגניין

### מדבבים בעברית
*עמי מנדלמן - צ'ארלי בארקין / בולדוג
*גיורא קנת - איצ'י
*ענת ניב - אנאבל
*דורון בן-עמי - דייוויד
*אפי בן ישראל - סשה
*מיכה אוזין סליאן - רד
*עוזי פוקס - רד (שירה)
*ניר רון

## קישורים חיצוניים
* 

* 

קטגוריה:סרטים מצוירים
קטגוריה:סרטי הנפשה מוזיקליים
קטגוריה:סרטים על כלבים
קטגוריה:סרטי הנפשה אמריקאיים
קטגוריה:סרטי המשך אמריקאיים
קטגוריה:סרטי קומדיה מונפשים
קטגוריה:סרטי מטרו גולדווין מאייר
קטגוריה:סרטים אמריקאיים משנת 1996
קטגוריה:סרטי 1996
קטגוריה:סרטי דרמה קומית
Diamonds (שיר של מייגן די סטליון ונורמני)

"**Diamonds**" (בעברית: "**יהלומים**") הוא סינגל שהוקלט על ידי הראפרית האמריקאית מייגן די סטליון, ביחד עם הזמרת-יוצרת האמריקאית נורמני. השיר יצא לאור ב-10 בינואר 2020, בהוצאת חברת התקליטים אטלנטיק רקורדס, כסינגל מתוך פסקול הסרט "ציפורי הטרף: והארלי קווין המהממת". "Diamonds" הוא שיר פופ והיפ הופ עם אלמנטים של טראפ.

השיר הגיע למקום ה-12 במצעד שירי ה-R&B/היפ-הופ הדיגיטליים המסחריים של בילבורד.

## רקע וכתיבה
השיר נכתב על ידי אדגר מכוקה, ג'ול סטיין, קם פארקר, ליאו רובין, לואי בל, מדיסון לאב, מייגן די סטליון, מייק ארו ונורמני והופק על ידי לואי בל, אם די דולר, מייק ארו, טיילה פרקס ואדגר מכוקה. השיר מכיל בתוכו קטע היפ הופ אותו מבצעת מייגן די סטליון. השיר מסמפל בתוכו קטע מ-"Diamonds Are a Girl's Best Friend" של מרילין מונרו.

השיר נכלל בפסקול *[[Birds of Prey: The Album]]* של הסרט "ציפורי הטרף: והארלי קווין המהממת", לצד שירים נוספים, כדוגמת: "Joke's on You", של שרלוט לורנס, "Boss Bitch", של דוג'ה קאט, "Sway with Me" של סוויטי וגלקסרה, ו-"Experiment on Me" של הלסי.

## וידאו קליפ
הווידאו קליפ המלא של השיר הועלה לערוץ היוטיוב של רוסליה ב-10 בינואר 2020, ביום צאתו כסינגל. לאורכו של הקליפ, ניתן לראות את מייגן די סטליון ואת נורמני רוקדות לצלילי השיר, תוך שניתן לראות קטעים מתוך הסרט "ציפורי הטרף: והארלי קווין המהממת".

נכון לינואר 2020, מונה הצפיות של הקליפ עומד על למעלה מ-13 מיליון צפיות. בספוטיפיי צבר השיר למעלה מ-19 מיליון השמעות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מייגן די סטליון
קטגוריה:שירי נורמני
קטגוריה:ציפורי הטרף
קטגוריה:דואטים
קטגוריה:שירים באנגלית
קטגוריה:שירים שנכתבו על ידי מדיסון לאב
קטגוריה:שירים שנכתבו על ידי מייגן די סטליון
קטגוריה:שירים שנכתבו על ידי נורמני
קטגוריה:שירים שנכתבו על ידי לואי בל
קטגוריה:שירים שהופקו על ידי לואי בל
קטגוריה:שירים מסרטי קולנוע
קטגוריה:שירים על יהלומים
קטגוריה:סינגלים בהוצאת אטלנטיק רקורדס
מבצע ענבי שועל

300px|ממוזער|שמאל|הצוללת טרוקולנט בתמונה מ-1942
**מבצע ענבי שועל** (באנגלית: **Operation Blackcurrant**) היה מבצע בימי שלום של הצי המלכותי הבריטי שנערך בחורף 1947. במהלך חורף זה, שהיה עתיר שלגים, נפגעה אספקת הדלק לתחנות הכוח בבריטניה ונוצר מחסור ארצי בחשמל. כדי להקל על המחסור שלח הצי צוללות שלו לבסיסים וישובים לאורך חופי בריטניה, כדי לספק להם חשמל מהגנרטורים של הצוללות.

## רקע

מזג אוויר קשה במיוחד פקד את בריטניה בחורף 1946-1947 והביא עמו סופות שלגים שכיסו את הארץ. חודש פברואר היה קר במיוחד. נהר התמזה בלונדון קפא. שלג כבד המשיך לרדת בראשית חודש מרץ ובמקומות מסוימים הוא נערם לעומק של שני מטר ויותר.

סופות השלגים הכבדות הביאו לחסימת כ-300 כבישים וכן מסילות ברזל. חסימת דרכי התחבורה הכבידה מאוד על הובלת פחם אל תחנות הכוח במדינה. כ-750 אלף קרונות פחם נתקעו בדרכים עקב ירידת השלג. כמו כן מצבורי פחם גדולים קפאו בקור עד שלא ניתן היה לשנע אותם. נעשו מאמצים רבים לספק פחם לתחנות הכוח על ידי אוניות, אך תנאי הים הסוערים היקשו על כך עד סוף פברואר. תחנות כוח רבות נאלצו לצמצם את תפוקתן או להפסיק לפעול ועקב כך נגרמו הפרעות חמורות לאספקת החשמל במדינה. הממשלה נקטה צעדים לצמצום צריכת החשמל והפחיתה את אספקתו למגזר הביתי עד לכ-19 שעות ביממה. המחסור בחשמל פגע קשות בתפוקת המגזר התעשייתי. 

## המבצע
בינואר הורתה האדמירליות לשירות הצוללות של הצי לשלוח את כל הצוללות שלו שהיו פנויות מפעילות אל בסיסי צי לאורך חופי בריטניה על מנת לספק להם חשמל. בהמשך סופק חשמל מצוללות גם ליישובים אזרחיים. הצוללות עגנו ביעדיהן ושם הפעילו את הגנרטורים שלהן, אשר ניזונו מסולר, והזרימו את החשמל שייצרו אל רשת החשמל המקומית. באותם ימים שימש זרם החשמל במגזר הביתי בעיקר למאור, וזרם של 2,000 אמפר שייצר גנרטור של צוללת הספיק להארת 5,000 נורות חשמל. 

בין השאר סיפקו הצוללות חשמל לבסיסי הצי בפורטסמות', צ'טהם, שירנס, פלימות', פורטלנד ודבונפורט. הצוללת טרוקולנט מסדרת T עגנה בחוף העיר ברייטון וסיפקה לה חשמל. המבצע העסיק כוח אדם רב - יותר מאלף אנשי צוות של הצוללות, שעבדו בטמפרטורות נמוכות ביותר. רוב הצוללות שייצרו חשמל הוחלפו מעת לעת בצוללות אחרות על מנת לאפשר להן תחזוקה, אך צוללת אחת מטיפוס S סיפקה חשמל ביעדה במשך 28 ימים ברציפות.

במחצית חודש מרץ השתפר מזג האוויר ואספקת הפחם התקינה לתחנות הכוח החלה להתחדש, אך הצוללות המשיכו במבצע עד סוף החודש.

לאחר מעשה התברר כי המבצע היה כרוך בכ-29,000 שעות פעילות של מתקני הצוללות, שהיו כרוכות בבלאי רב. הבלאי חייב את הצי להוצאה כספית כבדה כדי לשקם אותו.

## קישורים חיצוניים
* The Silent Deep, באתר גוגל ספרים
* Power of Operation Blackcurrant באתר הטיימס

## הערות שוליים

קטגוריה:היסטוריה של הצי המלכותי הבריטי
קטגוריה:שרות הצוללות של הצי המלכותי
קטגוריה:ייצור חשמל
קטגוריה:הממלכה המאוחדת: אנרגיה
קטגוריה:1947 בממלכה המאוחדת
פרובוסכידיפריון

**פרובוסכידיפריון** (שם מדעי: *Proboscidipparion*) הוא סוג של פרסתן נכחד ממשפחת הסוסיים שבסדרת מפריטי הפרסה. הוא חי באירופה ואסיה במשך תקופת הפליוקן שלפני 7.1 עד 4 מיליון שנה מהיום. המאובנים של הפרובוסכידיפריון תוארו ב-1927, והם התגלו מבריטניה עד סין, כשהמאובן הראשון התגלה במחוז חנאן. הסוג כולל 3 מינים.

הפרובוסכידיפריון היה מאבות הסוסים המודרניים, אך היה קטן יותר ובעל גולגולת מוארכת יחסית שכנראה הכילה בקצה חדק דומה לחדק טפיר, וכן שפתיים בשרניות יחסית. הוא היה קרוב משפחה של ההיפריון שנחשב זמן רב לסוג שלו עד שהופרד, והוא הגיע לאורך 2.3 מטר ולמשקל של 180 קילוגרם בממוצע. הוא היה בעל שלוש פרסות דמויות אצבע בכפות רגליו והוא ניזון מעשבים בערבות אירואסיה. המבנה דמוי הטפיר מרמז על חיים בסביבה של גדות נחלים ואזורים לחים יחסית.

## קישורים חיצוניים

קטגוריה:מינים שנכחדו: סוסיים
קטגוריה:יונקים שחיו בפליוקן באמריקה הצפונית
קטגוריה:מגה-פאונה של הנאוגן באירואסיה
קטגוריה:מפריטי פרסה שחיו בפליוקן
דניאל שטיין (רב)

**דניאל שטיין** (באנגלית: **Daniel Stein**; נולד ביולי 1976) הוא רב וראש ישיבה בישיבת רבינו יצחק אלחנן המסונפת לישיבה יוניברסיטי בניו יורק, שם הוא מחזיק בקתדרה על שם פרז ופרידה פרידברג בתלמוד.
## חייו
הרב שטיין קיבל את התואר הראשון מישיבה יוניברסיטי בשנת 1998 וסמיכה לרבנות מישיבת רבינו יצחק אלחנן בשנת 2002, שם למד אצל הרב צבי שכטר. הרב שטיין היה חבר בתוכנית למצטיינים לסמיכה של כולל וקסנר, ומאוחר יותר למד בכולל עליון ע"ש וקסנר בראשות הרב מרדכי וויליג והרב מיכאל רוזנצווייג. הוא מונה לראש ישיבה בשנת 2009.

הרב שטיין גם מנהל את תוכנית הלימודים "הלכה למעשה" של תלמידי השנה הרביעית של לימדי הסמיכה (4th Year Halacha Lemaaseh) בישיבת רבינו יצחק אלחנן מאז שנת 2007. בתוכנית זו הוא מלמד תחומי התמחות בהלכה מעשית ומנהל מבחנים לסמיכה, תפקיד בו כיהן בעבר הרב יעקב הבר ולפני כן הרב שלמה דרילמן.

מאז 2014, שטיין מכהן כרב של קהילת אהבת חסד, המכונה "רידניקר שטיבל", בית כנסת היסטורי באפר וסט סייד, מנהטן, שם הוא החליף את מקומו של הרב שמואל אורנשטיין, תלמידו של הרב ברוך בר ליבוביץ, והרב בנימין הלברשטאם, צאצא של הרב חיים הלברשטאם. לפני כן, שטיין היה הרב המייסד של קהילת בית שלום בקליפטון, ניו ג'רזי , שם כיהן במשך ארבע שנים.

## מאמרים

* The Limits of Religious Optimism: The Hazon Ish and the Altar of Novardok on Bittahon ב- Tradition 43: 2 2010
* "Halachic Aspects of Visiting the Temple Mount" in Journal of Halacha and Contemporary Society,", סתיו 2002
* "Relying on Kashrut Organizations for Separation of Terumot and Maasrot" in Journal of Halacha and Contemporary Society, Fall 2000.
* Are Vaping and E-Cigarettes Kosher?


## קישורים חיצוניים
שיעורי הרב שטיין באתר YUTorah (האתר ורוב רובם של השיעורים באנגלית)

## הערות שוליים

קטגוריה:ראשי ישיבה בישיבה יוניברסיטי
קטגוריה:בוגרי ישיבת רבי יצחק אלחנן
קטגוריה:רבנים אמריקאים
קטגוריה:אמריקאים שנולדו ב-1976
פורמולה 1 עונת 1973

**עונת 1973** הייתה העונה העשרים וארבע של אליפות הפורמולה 1, שאורגנה על ידי הפדרציה הבין-לאומית לרכב (FIA). ג'קי סטיוארט, זכה באליפות הנהגים בפעם השלישית והאחרונה בקריירה. קבוצת לוטוס זכתה באליפות היצרנים.

הקרב על אליפות היצרנים בעונה התקיים בין קבוצת טיירל בה נהגו סטיוארט ופרנסואה שבר ובין קבוצת לוטוס בה התחרו אמרסון פיטיפלדי ורוני פטרסון. סטיוארט הבטיח את הזכייה באליפות הנהגים כבר בגרנד פרי איטליה, שני מרוצים לסיום העונה. הקרב על אליפות היצרנים נותר פתוח עד מרוץ סיום העונה שהתקיים במסלול גלן ווטקינס בארצות הברית. ביום שבת, במהלך האימונים שקדמו למרוץ, התנגש שבר עם רכבו ונהרג במקום. בעקבות התאונה החליטו טיירל וסטיוארט לפרוש מהמרוץ, דבר שאפשר ללוטוס לזכות בתואר. בסיום העונה הכריז סטיוארט על החלטתו לפרוש מהמרוצים, החלטה שהתקבלה עוד לפני מותו של שבר.

מלבד שבר מצא את מותו במהלך העונה נהג נוסף, הבריטי רוג'ר ויליאמסון שנהרג במהלך גרנד פרי הולנד. בעונה זאת הוצגה לראשונה מכונית הבטיחות. הייתה זאת מכונית מדגם פורשה 914 בה נעשה שימוש לראשונה בגרנד פרי קנדה. עם זאת, מכוניות בטיחות יהפכו לחלק רשמי מהתחרות רק עשרים שנים מאוחר יותר.

## המרוצים בעונה

## דירוג האליפות
### שיטת הניקוד
הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון שבע התוצאות הטובות מתוך שמונת המרוצים הראשונים בעונה ושש התוצאות הטובות מתוך שבעת המרוצים האחרונים בעונה.

### אליפות הנהגים
הטבלה כוללת רק נהגים שצברו נקודות במהלך העונה

### אליפות היצרנים
בחישוב הנקודות הובאה בחשבון רק התוצאה הגבוהה ביותר שהושגה על נהג בקבוצה בכל מרוץ. התוצאות המודגשות הן התוצאות שנחשבו לחישוב הניקוד באליפות.

## קישורים חיצוניים

* תוצאות מרוצי העונה באתר Formula1.com.
* סיכום העונה באתר MotorSport Magazine.

## הערות שוליים

קטגוריה:עונות בפורמולה 1
קטגוריה:1973 בספורט
עמישדי גויטע

**עמישדי גויטע** (1906 - 13 בדצמבר 1979) היה מורה, מחנך ומדריך, ממחוללי המהפכה הציונית בקרב יהודי לוב.

## קורות חייו
נולד בשנת תר"ס 1906 בטריפולי לוב, לאביו שמעון ולאימו עזיזה לבית אדאדי.

למד בתלמוד תורה אצל הרבנים דוד רקח ור' חואתו לוזון.

בגיל 13 החל ללמוד במקביל בבית הספר האיטלקי, שם סיים בהצטיינות את לימודי התיכון.

בשנת 1921, בגיל 15, ייסד והקים חבורת ילדים, שנקראה "ילדי ישורון", ופעלה בבית הכנסת "דאר אלכושאנה", בהמשך ייסד גם ספרייה אשר רוב הספרים שבה הוזמנו מארץ ישראל, והיו כתובים בעברית.

## פעילותו הציונית
בשנת 1931 נמנה יחד עם ציון שאול אדאדי עם יוזמי הקמת ארגון "בן-יהודה", שהייתה למעשה המחלקה לחנוך של ההסתדרות הציונית בטריפוליטניה, אגודה ששמה לה למטרה – הפיכת השפה העברית לשפה מדוברת בקרב יהדות לוב. בבחירות הראשונות לוועד נבחר עמישדי, ומונה על החינוך. הוא לקח על עצמו ללמד קבוצת משכילים צעירים עברית, וצרף אליו את ר' שאול דאבוש (שנרצח במאורעות הדמים בטריפולי בשנת 1945) שהיה מומחה לעברית ולדקדוק.

עמישדי היה בין מייסדי בית ספר "התקווה", בשנת 1931, ומנהלו הראשון. תוכנית הלימודים כללה את לימודי השפה העברית, תולדות עם ישראל וחינוך גופני. כמו כן העלו בבית הספר הצגות ומחזות בעברית. בבית הספר למדו בנים וגם בנות, דבר שלא היו מקובל אז.

עמישדי וצוות המורים נחלצו גם לסייע לתלמידים שבאו ממשפחות מעוטות יכולת. הוא, למדו עברית חשב גם על צדדים מעשיים והשיג מספר מכונות תפירה ומדריכות, וכך נפתח גם קורס מעשי לבנות. בשנת 1937 הגיע מספר התלמידים ל-1200, מה שדרש את הרחבת סגל ההוראה.

כל זה עשה עמישדי בהתנדבות. לפרנסתו עסק בחנות שהייתה לו, אך שימשה גם כמשרד בית הספר. בחנות הוכנה תוכנית הלימודים, נבדקו עבודות ועובדו ההצגות, וכן נערכו כתבי העת- השבועון "למדו עברית", והעיתונים העבריים "ניצנים" ו"חיינו".

עם פרוץ מלחמת העולם השנייה סגרו השלטונות את בית הספר "התקווה". בית הספר לא נפתח מחדש. לאחר שחרור טריפולי על ידי הצבא הבריטי חזר ופתח את בית הספר "תלמוד תורה" ואף ניהל אותו. בנוסף, פתח גם בית ספר לבנות.

עם הקמת מדינת ישראל קרא לו ברוך דובדבני, קצין העלייה הראשון בטריפולי, להצטרף לחבר העובדים הבכירים במשרד העלייה. עמישדי עזב את עסקיו והתמסר לארגון העלייה הגדולה מלוב.

## במדינת ישראל
בשנת 1951 עלה ארצה יחד עם אשתו מזל ג'וליה לבית וטורי ועם ילדיהם. שימש כמורה בבאר יעקב ואחר כך בבת ים, לאחר מכן כסגן מנהל וכמנהל בתי ספר שונים. בשנת 1968 פרש לגמלאות.

יחד עם הרב פריג'א זוארץ, הרב צוריאל שקד, גבריאל ארביב ופריג'א תייר, היה שותף לאיסוף כתיבה והכנת הספר יהדות לוב שיצא לאור בשנת 1960.

נפטר ביום כג' כסלו תש"מ, 13 בדצמבר 1979 נקבר בבית העלמין הדרום בבת ים.

## קישורים חיצוניים
* יהדות לוב, תל אביב ה'תשי"ט, באתר אוצר החכמה
* עמישדי גויטע (גבעתי) ז"ל, באתר מרכז אור שלום, 23 באוקטובר 2003
* 
* החינוך היהודי בלוב מאמצע המאה ה-19 עד אמצע המאה ה-20, באתר מרכז מורשת יהדות לוב

## הערות שוליים

קטגוריה:אנשי חינוך ישראלים
קטגוריה:ישראלים ילידי לוב
קטגוריה:עולים בשנות ה-1950
קטגוריה:פעילים ציונים בלוב
קטגוריה:אישים הקבורים בבית העלמין הדרום
קטגוריה:טריפולי (לוב)
קטגוריה:ישראלים שנולדו ב-1906
קטגוריה:ישראלים שנפטרו ב-1979
קמפנאל

**גיירמו גונסלס דל ריו גרסיה** (בספרדית: **Guillermo Gonzalez del Rio Garcia**; 9 בפברואר 1912 – 22 בינואר 1984), אשר כונה בשם **קמפנאל הראשון** או **גיירמו קמפנאל**, היה כדורגלן ומאמן ספרדי, ששיחק בעמדת החלוץ. קמפנאל הוא השחקן שכבש הכי הרבה שערים במדי סביליה בכל הזמנים, עם 218 שערים בכל המסגרות.

## ביוגרפיה
קמפנאל נולד ב-9 בפברואר 1912 באבילס שבספרד. הוא התחיל את הקריירה שלו בספורטינג חיחון, שם שיחק עד 1929, לפני שעבר לשחק בסביליה. בסביליה כונה בשם "קמפנאל הראשון" מכיוון שאחיינו, מרסלינו קמפנאל (שכונה בשם קמפנאל השני), היה גם כן שחקנה בשנות ה-50 של המאה העשרים. במהלך תקופתו שם הוא זכה עימה פעמיים בגביע הספרדי בשנים 1935 ו-1939, תוך כדי שהוא כובש בשני משחקי הגמר של אותן זכיות. הוא היה גם שותף לזכייתה בליגה הספרדית של עונת 1945/46. קמפנאל הוא הכובש הגדול ביותר בכל הזמנים של הקבוצה עם 218 שערים בכל המסגרות. במסגרת הליגה הבכירה כבש במדי סביליה 100 שערים ב-157 הופעות, לפני שעזב אותה וסיים את הקריירה שלו בשנת 1946. לאחר סיום הקריירה היה למאמנה של סביליה ושל אחיינו.

בנבחרת ספרד קמפנאל ערך 3 הופעות וכבש 2 שערים. משחקו הראשון בנבחרת היה משחק רבע גמר מונדיאל 1934, כאשר ספרד פגשה את איטליה והפסידה לה במשחק חוזר. מאז לא שב לנבחרת עד שנת 1941, בה שיחק שני משחקי ידידות, שניהם מול פורטוגל ובהן כבש שני שערים.

קמפנאל נפטר ב-22 בינואר 1984 בסביליה שבספרד, בגיל 71, כתוצאה מדום לב.

## תארים
;סביליה 
*אליפות ספרד: 1945/46
*הגביע הספרדי (2): 1935, 1939
*הליגה השנייה בספרד: 1934
*גביע אנדלוסיה (5): 1930, 1931, 1936, 1939, 1940

## קישורים חיצוניים

קטגוריה:חלוצי כדורגל ספרדים
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:כדורגלני מונדיאל 1934
קטגוריה:כדורגלני ספורטינג חיחון
קטגוריה:כדורגלני סביליה
קטגוריה:מאמני כדורגל ספרדים
קטגוריה:מאמני סביליה
קטגוריה:ספרדים שנולדו ב-1912
קטגוריה:ספרדים שנפטרו ב-1984
טרנספורמציה דיגיטלית

**טרנספורמציה דיגיטלית** (באנגלית: **Digital Transformation** ובקיצור **DT** או **DX**) היא אסטרטגיה עסקית של אימוץ פתרונות טכנולוגיים חדשים ותכופים על ידי חברות במטרה לפתור בעיות, ליצור הזדמנויות עסקיות חדשות ולייצר בידול תחרותי. הטרנספורמציה הדיגיטלית מיועדת ליצור יעילות, אוטומציה וחדשנות, תוך עדכון והרחבה של שיטות מסורתיות.

## דוגמאות לטרנספורמציה דיגיטלית
טרנספורמציה דיגיטלית יכולה להיות שינוי פשוט כמו שדרוג המערכות, או שינוי מורכב כמו מעבר מידני לאוטומטי; שימושים אפשריים בטכנולוגיה כפלטפורמה לקיצור תהליכים והגעה בזמן אפס לניטור מידע הרלוונטי לאדם או לעסק; צריכת מוצרים או שירותים ללא תיווך; תוספות של תהליכי בינה מלאכותית המאפשרים אוטונומיה של החלטות מבוססי מערכת; שימוש בכמויות המידע העצומות הקיימות בארגונים - Big data, וניתוחו באמצעות כלי בינה עסקית (BI) מתקדמים לצורך איתור מגמות וקבלת החלטות עסקיות.

אחת הדוגמאות היותר בולטות לטרנספורמציה דיגיטלית הוא המעבר למחשוב ענן, תהליך שבו מייצאים את החומרה והשרתים היושבים בתוך הארגון לענן. כלומר מעבר לחוות שרתים או חברות חיצוניות המעניקות מגוון שירותים, כגון כוח מחשוב, אחסון ענן, תוכנית התאוששות מאסון (DRP) וקישוריות. השירותים ניתנים על פי דרישה ובדרך כלל מבוססי מנוי ונפח שימוש מקסימלי.

## היסטוריה
לטרנספורמציה הדיגיטלית שלושה דורות של התפתחות:

# מעבר ל-Paperless - תהליכים דיגיטליים ללא צורך בנייר (1980) - מעבר לשימוש בקונטיינרים בהעברת סחורה הוביל לדרישות גבוהות לשינוע יעיל של מטען ולהעברת מידע; העברת מסמכים בצורה אלקטרונית בעזרת EDI; השקעה במערכות ERP - Enterprise resource planning על מנת להפוך תהליכי ליבה ארגוניים לדיגיטליים וליצור אינטגרציה בין תהליכים אלו.
# אוטומציה של תהליכים (1990–2000) - אימוץ כלים טכנולוגיים על מנת להפוך תהליכים שונים לאוטומטיים. למשל תהליכי בדיקות, אינטגרציה של בין מערכות מידע פנים ארגוניות למערכות חיצוניות ופיתוח מרכזי קניות אלקטרוניים.
# תהליכים חכמים (2010 – היום) - עקב טיפוח מאגרי מידע גדולים ממקורות שונים נוצר צורך לאחסן את המידע, לעבד ולנתח אותו, ליצור תהליכי קבלת החלטות מבוססי מידע, יצירת ערך ללקוח וביסוס שותפויות מוצלחות על ידי זרימת מידע שוטפת. לשם כך, נוצרו תשתיות מתאימות עם חיישנים, מחשוב ענן, כלי עיבוד מבוזרים, Machine Learning, אפליקציות סלולר תומכות ואינטגרציה של מידע בזמן אמת.

## ראו גם
#המהפכה הדיגיטלית
#חדשנות
#Industry 4.0
#עידן המידע
#בינה עסקית
#Big data

## קישורים חיצוניים

## הערות שוליים

קטגוריה:טכנולוגיה בחברה ובתרבות
קטגוריה:חברה וטכנולוגיה: יחסי גומלין
קטגוריה:המהפכה הדיגיטלית
קטגוריה:היסטוריה של המחשוב
קטגוריה:אסטרטגיה עסקית
אורלן-10

ממוזער| אורלן-10 בתצוגה
**אורלן-10** (ברוסית: **Орлан-10**) הוא כלי טיס בלתי מאויש (מל"ט) שפותח על ידי המרכז הטכנולוגי המיוחד (STC) בסנקט פטרבורג עבור הכוחות המזוינים הרוסים. על פי הדיווחים, מחיר מל"ט אחד נע בין 87,000 דולר ל-120,000 דולר אמריקאי. בדרך כלל משתמשים במל"ט בקבוצה של שניים או שלושה, כאשר הראשון משמש לסיור בגובה 1-1.5 ק"מ, השני ללוחמה אלקטרונית והשלישי כמשדר המעביר מידע מודיעיני למרכז הבקרה. מערכת אחת יכולה לכלול עד 5 כלי רכב. למעלה מאלף כלי אורלן-10 מיוצרים, עם 11 גרסאות שונות.הוא כולל מבנה גוף מרוכב המפחית את חתימת המכ"ם שלו. לכלי הטיס ניסיון מבצעי באוקראינה, סוריה ולוב. על פי דיווחים בתקשורת, גרסה מעודכנת של המל"ט הטקטי של אורלן-10 מתוכננת להיכנס לשירות כוחות היבשה של רוסיה בשנת 2020. הגרסה המעודכנת צפויה להיות מצוידת בציין לייזר שיאפשר סימון מטרות לתותחנים וטילים מונחים מדויקים ותחמושת מטוסים.

## היסטוריה מבצעית
### אוקראינה
לפי הדיווחים, בוצע שימוש באורלן-10 במלחמה בדונבס. בעימות זה נאסר על שימוש בכלי טיס בלתי מאויש על פי הסכמי מינסק. גורמים רשמיים באוקראינה טענו כי הפילו או החרימו כמה מל"טים מסוג זה מאז 2014:
* במאי 2014 דיווחו גורמים באוקראינה כי הפילו אורלן-10 באוקראינה.
* ביולי 2014 הפילו כוחות אוקראינים שני מל"טים מסוג זה - מספר 10212 ליד זלנופיליה ומספר 10237 ליד אמוברוסייבקה.
* באוגוסט 2014 אורלן-10 נוסף (מספר 10215) הופל על ידי הכוחות האוקראינים עם מערכת SAM Strela-10.
* באפריל 2016 פרסם שירות הביטחון של אוקראינה (SBU) סרטון של המל"ט (מספר 10264) שלטענתו הופל בסמוך לאבדייבקה.
* בנובמבר 2016, פקידים אוקראינים נאמר שהם החרימו אורלן-10 (מספר 10,332) ששייט מעל ים אזוב ליד מריופול.
* בספטמבר 2017 נפל אורלן-10 (מספר 11057) בשטח אוקראינה ונתפס על ידי כוחות אוקראינים.
* ב-28 בדצמבר 2017, חיילים אוקראינים ירו לעבר אורלן-10 בסמוך לטורצק.
* ב-10 בינואר 2018, כוחות אוקראינה הפילו אורלן-10 נוסף.
* ב-14 בינואר 2018, ההגנה האווירית האוקראינית הפילה אורלן-10 נוסף.
* ב-16 באוגוסט 2018 זוהה מל"ט דומה לאורלן-10, שספג ירי נ"מ ממטוסים אוקראינים מעל פרומומה.
* ב-13 באוקטובר 2018 הופל אורלן-10 על ידי מסוק Mi-24 אוקראיני באמצעות ירי ליד ליצ'נסק.
* ב-19 בנובמבר 2018, בשעות הבוקר הופל מל"ט מדגם אורלן-10 על ידי כוחות ההגנה האווירית האוקראינים.

### סוריה
אורלן-10 משמש באופן פעיל את כוחות היבשה הרוסיים במלחמת האזרחים בסוריה לצורך סיור, איסוף תמונות אוויריות או מיפוי תלת־ממדי לתמיכה בשיירות הומניטריות ומבצעי ביון.

בנובמבר 2015, אורלן-10 איתר את החבר שנותר בחיים ממפציץ ה-Su-24M2 הרוסי שהופל וסייע בהשבתו המהירה משטח המורדים.

ב-15 ביוני 2019 הופל אורלן-10 רוסי על ידי כוחות צבא סוריה החופשית מעל מרענז, שבנפת חלב.

## מפרטים
* משקל ההמראה: 15 ק"ג
* משקל עומס מטען: 6 ק"ג
* מנוע: מנוע (בנזין A-95)
* שיטת שיגוע: מעוט מתקפל
* שיטת נחיתה: באמצעות מצנח
* מהירות טיסה: 90–150 קמ"ש
* מקסימום משך הטיסה: 16 שעות
* מקסימום מגוון יישומים מורכב: עד 140 ק"מ מתחנת בקרת הקרקע (עד 600 ק"מ מחוץ לקו)
* מקסימום גובה מעל פני הים: 5,000 מטרים
* טווח טמפרטורת ההפעלה בקרקע: בין 30-30 ל+40 מעלות צלזיוס

## קישורים חיצוניים

## הערות שוליים

קטגוריה:כלי טיס בלתי מאוישים רוסיים
אליהו דב ברקובסקי

הרב **אליהו דב ברקובסקי** (ה'תרכ"ה, לובצ'ה - כ"ה באדר א' ה'תש"ג, 2 במרץ 1943, תל אביב) היה המשגיח הרוחני בישיבת נובהרדוק, בישיבת לידא ובישיבת תל אביב.

## תולדות חייו
נולד בשנת ה'תרכ"ה בלובץ' לאביו ר' נתן נטע מרדכי. למד בישיבת מיר אצל הרב חיים לייב טיקטינסקי, בישיבת וולוז'ין אצל הנצי"ב ובגרעין הראשוני של הכולל שהפך לישיבת סלבודקה, אצל "הסבא מסלבודקה" הרב נתן צבי פינקל, שם היה מקורב לרב יצחק בלאזר. בפולמוס המוסר בשנת ה'תר"ן נשלח על ידי הרב יצחק בלאזר להחתים רבנים על כרוז תמיכה בתנועת המוסר. לאחר נישואיו ללאה (בת-דודו של הרב שלמה פוליצ'ק) חזר ללמוד בכולל של ישיבת וולוז'ין. נסמך לרבנות על ידי רבה של נובהרדוק, הרב יחיאל מיכל הלוי אפשטיין, ורבה של לובץ' הרב יצחק בונימוביץ'. עם הקמתה של ישיבת נובהרדוק, בסביבות שנת ה'תרנ"ה, נקרא על ידי מייסדה הרב יוסף יוזל הורוביץ לשמש כמשגיח, ושימש בתפקיד זה כעשר שנים. בנוסף לתפקידו המוסרי, היה אחראי גם על חלוקת הכסף לאברכי הכולל. בסביבות שנת ה'תרס"ה פרש מתפקיד זה, בשל אי הסכמתו לשיטתה החינוכית-מוסרית הנוקשה של הישיבה. הוא עבר לשמש כמשגיח רוחני בישיבת לידא. לצד הרב שלמה פוליצ'ק, הוביל את הישיבה בשנות מלחמת העולם הראשונה (הרב יצחק יעקב ריינס נפטר ב-1915), כאשר גלתה מליטא לאוקראינה, שם התקיימה עד סביבות שנת 1920 (לאחר פרעות פטליורה), אז התפזרה. לאחר סגירת הישיבה עבר לגבולות רפובליקת פולין. התגורר מספר שנים ברובנו, וכחצי שנה שימש כר"מ בישיבת תחכמוני בביאליסטוק. בשנת ה'תרפ"ד עלה לארץ ישראל, והתיישב בתל אביב. הוא מונה למשגיח בישיבת תל אביב שהוקמה על ידי רב העיר, שלמה הכהן אהרונסון, והכניס בה סדרים חדשים. במקביל, שימש רב בבית המדרש "ירושלים" בעיר, והיה מוסר בו שיעור יומי בגמרא. בשנת ה'תרצ"ה פרש מתפקידו בשל גילו המתקדם, אך המשיך בעבודתו החינוכית בישיבה.

היה חבר תנועת המזרחי בארץ ישראל.

פרסם מאמרים בעיתוני התקופה, הצופה, ההד, הארץ, היסוד ועוד, בהם מאמרים בתחומי משפט העברי, הלכה, לשון העברית והשקפה. הותיר בכתב יד חידושים בהלכה ובאגדה.

נפטר בכ"ה באדר א' ה'תש"ג (2 במרץ 1943) ונקבר בבית הקברות נחלת יצחק.

## לקריאה נוספת
* משה צינוביץ, **רבנים ילידי לובץ**', בתוך: **לובץ' ודלטיץ' - ספר זיכרון**, בעריכת ק. הלל, ה'תשל"א, עמ' 256–258.
* י"ל נקריץ', ישיבות נוברדוק בתוך: קלמן מירסקי (עורך), "מוסדות תורה באירופה בבניינם ובחורבנם", עמ' 250–251.

## הערות שוליים

קטגוריה:רבנים אורתודוקסים
קטגוריה:בוגרי ישיבת כנסת ישראל (סלבודקה)
קטגוריה:בוגרי ישיבת מיר (בלארוס)
קטגוריה:בוגרי ישיבת וולוז'ין
קטגוריה:רבנים ליטאים
קטגוריה:רבנים בלארוסים
קטגוריה:נבהרדק: רבנים
קטגוריה:לידא: רבנים
קטגוריה:תל אביב-יפו: רבנים
קטגוריה:תנועת המוסר: אישים
קטגוריה:פעילי תנועת המזרחי
קטגוריה:משגיחים בישיבות מזרח אירופה
קטגוריה:משגיחים ארץ-ישראלים
קטגוריה:אנשי העלייה הרביעית
קטגוריה:אישים הקבורים בבית הקברות נחלת יצחק
קטגוריה:ארץ-ישראלים שנולדו ב-1865
קטגוריה:ארץ-ישראלים שנפטרו ב-1943
אפקט טינקרבל

**אפקט טינקרבל** (באנגלית: **Tinkerbell effect**) הוא ביטוי באנגלית אמריקנית, המתאר דברים שמתקיימים רק משום שאנשים מאמינים בהם.

דוגמה קלאסית לאפקט זה היא כסף, אשר כיום כמעט אינו מחזיק ערך בפני עצמו (מבחינת החומרים ממנו עשוי), אלא ערכו קיים בזכות האמונה הקולטיבית של החברה בערכו.

## אטימולוגיה
האפקט נקרא על שם הפיה טינקר בל מהספר פיטר פן, שבעת מותה אומר פיטר פן כי היא יכולה לחזור לחיים, באם מספיק אנשים יאמינו בפיות.

### אמונה בשלטון החוק
קמרון סטיוארט השתמש באפקט טינקרבל כדי להסביר מדוע צריך לכבד את עקרון שלטון החוק. לטענתו "שלטון החוק הוא עיקרון אידאולוגי בסיסי של הדמוקרטיות המערביות המודרניות, וככאלה, אנו מתבקשים לעיתים קרובות להאמין בו בהשלמה ללא עוררין". הוא טוען כי מושג זה דומה לדמותה של טינקרבל בכך שהיא אינה יכולה להתקיים אלא אם אנשים מאמינים בה, וכן יש צורך בחיבור בין שלטון החוק לדמוקרטיה כדי להבטיח את קיומה, ויש צורך באימון שלנו בשלטון החוק על מנת להמשיך את קיומו.

## אפקט טינקרבל הפוך
בשנת 2003 טבע דייוויד פוסט  את הביטוי "אפקט טינקרבל הפוך", שבו הוא טוען שככל שאתה מאמין במשהו, סביר יותר שהוא ייעלם.

דוגמאות:
* ככל שיותר אנשים מאמינים כי נהיגה היא בטוחה- יותר אנשים ינהגו ברשלנות וכתוצאה מכך נהיגה תהיה פחות בטוחה.
* ככל שאנשים יאמינו בבחירות שהקול שלהם בעל ערך- כך יגברו מספר המצביעים וכוח ההשפעה של כל מצביע ייחלש באופן יחסי.
* ככל שיותר אנשים יאמינו שיש אזור טיולים שקט וללא אנשים אחרים- יותר סביר שיהיו בו הרבה מבקרים.

## ראו גם
* משוב
* אנתרופוצנטריות
* כזב פתטי
* פלצבו

## קישורים חיצוניים
* אריק ראל, השערת שוק יעילה ואפקט טינקרבל,  14 באוקטובר 2010

## הערות שוליים

קטגוריה:מילים וביטויים באנגלית
פרה קדושה (ביטוי)

**פרה קדושה** הוא ניב מושאל בעברית המשמש לתיאור דברים (כמו ערכים, אמונות, אישים ומיתוסים) שקיים טאבו רחב בחברה על פקפוק, לגלוג או כל סוג של פגיעה אחרת בהם.

## אטימולוגיה
מקורו של הביטוי על פי המקובל הוא מאנגלית אמריקנית, אף על פי שהוא קיים בשפות רבות בניב דומה או זהה.

הניב מתבסס על מקומה החשוב של "פרה קדושה" בהינדואיזם, ונראה כי הופיע לראשונה בארצות הברית בסוף המאה ה-19. יראת הכבוד לפרות בחברה ההינדית המסורתית, נובעת מהכתוב בוודות, המתאר רתיעה מפגיעה בבעלי חיים שהאדם צורך את חלבם לאחר שנגמל מחלב אם. פרה קדושה פיגורטיבית היא צורת דיבור למשהו שנחשב חסין מפני שאלה או ביקורת באופן לא סביר וחריג.

## בתרבות
### בתרבות הישראלית
בתרבות הישראלית, אדם המביע פקפוק בערכים ישראליים מיוחדים וחותר תחתם מתואר כמי ש"שוחט פרה קדושה" (לדוגמה, דבריו של עמר בר-לב: "אני מקווה שאני לא שוחט פרה קדושה, אולם תכנונו של מבצע אנטבה היה לקוי מתחילתו ועד סופו"). בפועל, המושג נעשה לעיתים קרובות לקלישאה ופובלציסטים ועיתונאים רבים ידועים כ"שוחטי פרות קדושות". בשל ריבוי "שוחטי הפרות הקדושות" לעיתים נוצרות פרפרזות על הביטוי, כמו "אין עוד פרות קדושות לשחוט". דוגמה לפרה קדושה שנשחטה רבות הוא נושא בדיחות השואה והשכול, וסוגים נוספים של הומור שחור.

### בתרבות האמריקאית
המוטו של המגזין הסאטירי האמריקאי "הריאליסט" היה: "חוסר הכבוד הוא הפרה הקדושה היחידה שלנו".

## ראו גם
* פרה קדושה
* איקונוקלאזם

## הערות שוליים

קטגוריה:מילים וביטויים בעברית
קטגוריה:פרות בתרבות
ליפטון (מותג)

200px|ממוזער|שמאל|סמליל ליפטון בשנות ה-70
**ליפטון** (באנגלית: **Lipton**) הוא מותג של חברת אקטרה ההולנדית (עד 2022 היה שייך לחברת יוניליוור) המשמש למכירת תה ותה קר. המותג, יחד עם מותגי תה נוספים של יוניליוור, מחזיק בכ-15.5% ממכירות התה בעולם.

## היסטוריה
איש העסקים תומאס ליפטון נכנס לעסקי התה ב-1888, ועל שמו נקרא המותג. העסק נרכש על ידי חברת מוצרי הצריכה יוניליוור במספר צעדים בין השנים 1938–1972.
בשנת 2022 מכרה יוניליוור את עיקר אחזקותיה במותג ליפטון לחברת "CVC Capital Partners".

## מכון התה של ליפטון
בשנת 1967 הקימה קבוצת יוניליוור את מכון התה של ליפטון  בבדפורדשייר. המכון עוסק במחקר מוצרים ובבטיחות איכות, ומאפשר לבדוק את התה בסביבה מבוקרת. במכון מגדלים דגימות ייצוגיות של תה מכל העולם.

## ביקורת
בנובמבר 2011 התלונן המנהל הכללי לפיקוח על איכות, פיקוח והסגר של סין על מציאת ריכוז גבוה של חומרי הדברה (בהם ביפנטרין) בתה ליפטון. יוניליוור הגיבה בפינוי המדפים של כל המוצרים שנפגעו, אך עם זאת הכחישה את הטענות וטענה כי כל המוצרים בטוחים לשימוש.

## קישורים חיצוניים

* 

## הערות שוליים

קטגוריה:מותגי תה
קטגוריה:מותגי יוניליוור
פסל וגה FVS

**פסל וגה FVS** (בצרפתית: **Facel Vega FVS**) היא מכונית ספורט בתצורת קופה מתוצרת יצרנית הרכב הצרפתית **Facel Vega**  אשר יוצרה בין השנים 1954–1962.

## "פסל וגה FVS"
* יוצרו 365 יחידות.
* תצורות: 2 דלתות קופה, 2 דלתות קבריולה.
* נוסעים: 2+2.
* מנוע קדמי.
* סוג הנעה: הנעה אחורית.
* תאוצה בין 0–97 קמ"ש היא 9.5 שניות (דגם מנוע 6.4 ליטר המפיק 345 כ"ס, שנת 1958).
### דגמי "פסל וגה FVS" בסרטי טלוויזיה
דגמי "פסל וגה FVS" צולמו לסרטי הטלוויזיה: דגם "Facellia F2B Cabriolet" לסרט הטלוויזיה "Bob Morane" שיצא לאקרנים בשנות ה-60, דגם "Facel Vega HK500" לסרט הטלוויזיה "Mausolée pour une Garce" שיצא לאקרנים בשנת 2001 ולסרט הטלוויזיה "Navarro - Blessure Profonde" שיצא לאקרנים בשנת 2006, דגם "FV3" קבריולה, לסרט הטלוויזיה "Sagan" שיצא לאקרנים בשנת 2008, דגם "Facel Vega FV3B" לסרט הטלוויזיה "Camus" שיצא לאקרנים בשנת 2010

## דגמים

* "FV".
* "FV1".
* "FV2".
* "FV2B".
* "FV3".
* "FV3B".
* "FV3B".
* "FV4".
* "HK500".

## תמונות

קובץ:Paris - Bonhams 2017 - Facel Vega FV3B coupé - 1958 - 003.jpg | "פסל וגה FVS"
קובץ:Facel Vega FV3 2.jpg | "פסל וגה FVS" דגם "FV3" - קבריולה
קובץ:1957 Facel Vega FV2B Convertible, rear right at Greenwich 2018.jpg | "פסל וגה FVS" דגם "FV2B" - קבריולה, שנת 1957
קובץ:1957 Facel Vega FV4 Typhoon - dash.jpg | "פסל וגה FVS" דגם "FV4", שנת 1957 - מבט ללוח מחוונים
קובץ:Facel Vega HK500 (26093045590).jpg | "פסל וגה FVS" דגם "HK500" - מבט לתא הנהג ולוח מחוונים
קובץ:1955 Facel Vega FV1 - fvr.jpg | "פסל וגה FVS" 1957 Facel Vega FVS FV4 - green - fvr (4637139971).jpg
קובץ:FV1 1955 (rear).jpg | "פסל וגה FVS" דגם "FV1", שנת 1955
קובץ: 1957 Facel Vega FVS FV4 - green - fvr (4637139971).jpg| "פסל וגה FVS" דגם "FV4", שנת 1957


## ראו גם
* פסל וגה פסל II
* פסל וגה פסל III

## קישורים חיצוניים

* 

## הערות שוליים

קטגוריה:מכוניות ספורט
קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-1954
קטגוריה:מכוניות צרפתיות
FVS
אדם וודיאט

**אדם וודיאט** (באנגלית: **Adam Woodyatt**; נולד ב-28 ביוני 1968) הוא שחקן בריטי המופיע בקולנוע, בטלוויזיה ובתיאטרון.
## חייו
אדם וודיאט נולד וגדל בלונדון והחל בצעירותו בלימודי משחק. בתחילת שנות ה-80 הוא הופיע בסדרות טלוויזיה המכשפות והגריניגוג וב-The Baker Street Boys. בהמשך לקח וודיאט הפסקה מקריירת המשחק שלו ועבד תקופה מסוימת כקצב.

בשנת 1985 החל להופיע בסדרת טלוויזיה חדשה בשם איסטאנדרס. תחילה ציפה לשחק עונה בודדת לעונה בודדת, אך וודיאט המשיך להופיע בסדרה, ונכון לכיום הוא היחיד בין שחקני הסדרה שמשחק בה מהפרק הראשון ועד כה. בשנת 2013 הוא קיבל פרס מפעל חיים על השתתפותו בסדרה.

בנוסף לכך, משתתף אדם וודיאט בתוכניות טלוויזיה נוספות ובהצגות תיאטרון.

אדם וודיאט הוא צלם חובב. בשנת 2008 הוא קיבל פרס על צילום.

## קישורים חיצוניים

* 

קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
קטגוריה:בריטים שנולדו ב-1968
ברוך שרגא

הרב **ברוך שרגא** (נולד בשנת 1950) הוא רב ודיין חרדי ספרדי, אב בית דין בבית הדין לממונות של המועצה הדתית בירושלים ובבית הדין הליכות עולם של בד"ץ בית יוסף. חותם על בד"ץ "איגוד החרדים", שמוצריו נמכרים ברשת רמי לוי שיווק השקמה.

בנוסף משמש הרב שרגא כראש כולל אברכים ורב שכונת הגבעה הצרפתית בירושלים.

## ביוגרפיה
נולד באיראן למרים ודוד. בשנת 1950 עלו הוריו לישראל. למד בישיבת פורת יוסף אצל הרב יהודה צדקה והרב בן ציון אבא שאול.

## חיים אישיים ומשפחה
נשוי ליהודית שרגא, וגר בשכונת הבוכרים בירושלים. בניו:
*הרב אייל שרגא, ראש כולל 'עטרת ברוך' - רבנות. ורב בשכונת פסגת זאב, מחבר הספרים 'איש וביתו', 'איש יהודי', 'עדות איש', 'מנחת איש'.
*הרב שלמה שרגא - אב"ד וראש כולל לדיינות 'ברוך שאמר', ומחבר ספר, 'משפטי שלמה'. מו"ץ בשכונת סנהדריה המורחבת, ורב קהילה בשכונת קטמון בירושלים ובישוב גבעת זאב. 
*הרב ישי שרגא - ראש כולל לדיינות 'נוה דוד' - חו"מ, ומחבר הספרים 'תורת העובר', 'אור שרגא', 'גמולו בראשו'.
*הרב אלחנן שרגא - ראש כולל לדיינות 'נוה דוד' - אה"ע, ומו"ץ בשכונת שמואל הנביא.

## חיבוריו
* **ברוך שאמר** - כרך א' על הלכות יום טוב, שעג עמ'. כרך ב' על הלכות סוכה.
* **והיה העולם** - כרך אחד מפסקיו ותשובותיו של הרב מבית הדין בענייני אבן העזר וחושן משפט. ובמהדורה חדשה ב' כרכים, אחד על חלק אבן העזר ואחד על חושן משפט.
* **ברוך אומר** - ה' כרכים תשובות ופסקים מגוונים בשלל נושאים הקשורים לארבעת חלקי השו"ע; או"ח, יור"ד, אבהע"ז, וחו"מ.
* **ברוך מקיים** - שאלות ותשובות בארבעת חלקי השלחן ערוך.
* **ברוך משלם** - שאלות ותשובות בארבעת חלקי השלחן ערוך.
* **ניצוצי אור** - סדר תיקון שובבי"ם.

## גלריה

קובץ:משה שלמה עמאר וברוך שרגא.jpg|יחד עם הרב שלמה משה עמאר בחתונת נכדתו בת לבנו הרב שלמה עם בן הדיין הרב שמואל חזן 
קובץ:דוד לאו וברוך שרגא.jpg|יחד עם הרב דוד לאו
קובץ:יצחק יוסף רוקד עם ברוך שרגא (2).jpg|רוקד עם הרב יצחק יוסף


## קישורים חיצוניים

* שיעור מפי '''הרב ברוך שרגא''' בכולל 'חזון עובדיה' במושב בן זכאי.
* שיעורי '''הרב ברוך שרגא''' באתר נצח ישראל.
* הרב ברוך שרגא באתר בינינו
* 
* 
* גלריה: ראב"ד ירושלים ביקר את קהילתו בצפת, זאב בלוי, ב' באלול ה'תשע"ח (13 באוגוסט 2018), באתר JDN.

## הערות שוליים

קטגוריה:אבות בתי דין
קטגוריה:ירושלים: רבני שכונות
קטגוריה:הגבעה הצרפתית: אישים
קטגוריה:בוגרי ישיבת פורת יוסף
קטגוריה:מחברי ספרי הלכה
קטגוריה:מחברי ספרי שו"ת ישראלים
קטגוריה:ישראלים שנולדו ב-1950
קטגוריה:שכונת הבוכרים: אישים
סודה בנת זמעה

**סודה בנת זמעה** (בערבית: **سودة بنت زمعة**) הייתה אחת מנשותיו של הנביא מוחמד.

סודה בנת זמעה הייתה אחת הנשים הראשונות שהיגרו לחבש למען האסלאם. היסטוריונים מוסלמים מתארים אותה כאישה גבוהה בעלת עור כהה.

## נישואים למוחמד
על פי המסורת האסלאמית, היגרה סודה עם בעלה לחבש בעת ההג'רה, ולאחר חזרתם למכה נפטר בעלה, ומוחמד הציעה לה נישואים דרך שליח. השליח הגיע אליה ושאל אותה "סוד, את רוצה לקבל את ברכתו הגדולה של אללה?", והיא שאלה "מה זה?" והוא אמר "שליח האלוהים מציע לך נישואים". היא אמרה לו שתשמח, והפנתה אותו לאביה כדי לבקש רשות. האב הסכים, והחתונה התקיימה בחודש הרמדאן, מספר חודשים לאחר פטירתה של ח'דיג'ה.

## קישורים חיצוניים

## הערות שוליים

קטגוריה:נשות מוחמד
קטגוריה:נשים במאה ה-6
קטגוריה:נשים במאה ה-7
יחסי זמביה–רוסיה

**יחבי זמביה–רוסיה** היא מערכת היחסים הדו-צדדיים בין רוסיה וזמביה.

## היחסים בעידן הסובייטי
### יחסים דיפלומטיים
כאשר רודזיה הצפונית קיבלה את עצמאותה מבריטניה כזמביה ב-24 באוקטובר 1964, ברית המועצות שלחה מברק לממשלת קנת קאונדה עם ברכות על העצמאות, והציעה לכונן יחסים דיפלומטיים עם המדינה החדשה. ב-30 באוקטובר 1964, שתי המדינות כוננו את היחסים הדיפלומטיים ביניהן באופן רשמי.

### יחסים פוליטיים
היחסים הפוליטיים בין ברית המועצות וזמביה התערערו בשל הנוכחות הסינית בזמביה, והגישה הלבבית של ממשלת קנודה למדינות המערב, עם זאת, קנודה ביקר בברית המועצות בביקור רשמי ב-1974 וב-1987.
[שמאל|ממוזער|השגרירות הסובייטית בלוסקה (עכשיו השגרירות הרוסית) הייתה הגדולה ביותר מבין שגרירויות [אפריקה הדרומית.]]
היחסים בין שתי המדינות התערערו בשנת 1976, כאשר קנודה אמר על נוכחות ברית המועצות וקובה באנגולה, "הם הוציאו את הקולוניאליזם והפשיזם מהדלת הראשית, רק כדי לתת לנמר ולגורים שלו לגזול בדלת האחורית." התמיכה הסובייטית באיחוד העם האפריקני של זימבבואה, שפעלה בעיקר מזמביה, סייעה להפסיק את ההתנתקות של היחסים, והקשרים התחממו לאחרשאבל מוזורבה, ראש ממשלת זימבבואה רודזיה השיק את התקיפות האוויריות בתוך זמביה ב-1979. לאחר שביתות, זמביה ביקשה ללא הצלחה סיוע צבאי מערבי, ולכן פנתה לגרמניה המזרחית לבקשת סיוע צבאי.

בשנת 1981, כוננו קשרים ממוסדים בין המפלגה הקומוניסטית של ברית המועצות לבין מפלגת העצמאות הלאומית המאוחדת. מספר משלחות סובייטיות ביקרו בלוסקה עם חזון להפוך את UNIP למפלגה קומוניסטית, ופקידי UNIP הגיעו לביקורים הדדיים במוסקבה. הקונגרס הלאומי האפריקני העביר את מטהו ללוסקה ב-1984, ובעקבות כך הפכה לוסקה לאתר אסטרטגי עבור הסובייטים, עם סמכויות סיוע של הצבא הסובייטי ושל אנשי מודיעין. בעקבות כך, השגרירות הסובייטית בלוסקה הייתה הגדולה ביותר באפריקה הדרומית, והייתה מאוישת על ידי 129 בכירים, כולל כ-25 ק.ג.ב. והמינהל הראשי של המטה הכללי הרוסי עם כיסוי דיפלומטי, ועוד 50 בלי כיסוי דיפלומטי.

### יחסים ביטחוניים
בין 1979 ו-1983, ברית המועצות ייצאה לזמביה נשק בשווי 180 מיליון דולר, הכולל 70 אחוזים מהיבוא הצבאי של זמביה. ביבוא היו כלולים מטוסי קרב מיג-21, טנקים, כלי רכב משוריינים, טילי קרקע-אוויר S-125 וציוד מכ"ם. על מנת לאמן את צבא זמביה, להשתמש ולתחזק את הציוד, הסובייטים החזיקו כ-500 אנשי צבא שהיו מבוססים בזמביה.

## היחסים בעידן הפדרציה הרוסית
### יחסים דיפלומטיים
ממוזער|שגרירות זמביה במוסקבה.
ב-31 בדצמבר 1991, זמביה הכירה ברוסיה כיורשת לברית המועצות, לאחר התפרקות ברית המועצות. לרוסיה יש שגרירות בלוסקה, ולזמביה יש שגרירות במוסקבה.

### יחסים כלכליים
היחסים הכלכליים בין רוסיה וזמביה מוסדרים על ידי הסכמים דו-צדדיים; וכן על ידי הסכם הסחר שנחתם על ידי הסובייטים ועל ידי ממשלת זמביה ב-17 בדצמבר 1971.

בשנת 2008, הסחר הבילטרלי בין רוסיה וזמביה עלתה מ-2007 מרמה של 11.4 מיליון דולר ל-17 מיליון דולר. רוסיה מייבאת מזמביה בעיקר טבק, בעוד היצוא הרוסי לזמביה כולל בעיקר מיכון חקלאי, אופנועים, מזון.

### יחסי תרבות
ב-25 באוגוסט 1966, ממשלות ברית המועצות וזמביה חתמו על הסכם לשיתוף פעולה תרבותי, אשר הוכר על ידי הפדרציה הרוסית.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פיליפ דה קונינק

**פיליפ דה קונינק** (בהולנדית: **Philip de Koninck ** או **Philips Koninck**, **פיליפס קונינק**; 5 בנובמבר 1619 – 4 באוקטובר 1688) היה צייר נוף הולנדי ואחיו הצעיר של יאקוב קונינק .

## חייו
ממוזער|291x291 פיקסלים|פיליפ דה קונינק, נוף נהר עם אדם עומד,
פיליפ דה קונינק היה בנו של תכשיטן.  הוא היה נשוי פעמיים - בשנת 1641 עם קורנליה, אחותו של אברהם פורנריוס, שהתגוררה ברוטרדם, ובשנת 1657 עם מרגרטה ואן ריין מאמסטרדם. פיליפ למד ציור אצל אחיו ג'ייקוב ברוטרדם. לאחר נישואיו השניים עבר לאמסטרדם. על פי חוקר האמנות ההולנדי ארנולד אובראקן, פיליפ קונינק סיים את הכשרתו בסטודיו של רמברנדט באמסטרדם.

בשלהי שנות 1640, החל דה קונינק לצייר פנורמות. הבדים שלו היו מחולקים אופקית לשניים, במידות שוות של פני האדמה והשמיים. נראה כי קונינק הושפע רבות מחריטות של רמברנדט כמו 'שדה הזהב', שנשקף על פני רחבה של שכבות עם פסי אור. כמו כן, ניתן לאתר אצלו גם את הסגנון של הרקולס סגרס.  פיליפס קונינק, החל לצייר כך בעשור שלאחר מכן. כמעט כל הפנורמות שלו דומות ומאופיינים בפסים צרים של חושך ואור על הבד.

הוא זכה להצלחה גדולה. מכירת אחד ציוריו נתנה לו הון לקניה ולתפעול קו דוברות שעבר בין אמסטרדם לרוטרדם דרך ליידן, כך שהדוברות יכלו להפליג בנופים שהנציח.
ממוזער|291x291px|פיליפ דה קונינק, נוף|טקסט=
הוא צייר בעיקר נופים רחבים מלאי אור ואווירה. הם נראים מנקודת מבט גבוהה שמאפשרת מבט רחב על השמיים. הכנסת דיוקנאות לתוך הנוף בציוריו, דומה במידה מסוימת לשיטתו של רמברנדט. יש דוגמאות לכך באוספים בגלריות בקופנהגן ובאוסלו. ״נוף בפתח נהר בהאג״ עם העתק מעט גדול יותר בגלריה הלאומית, לונדון. ״גבול החורש וכפר״ (עם דמויות של אדריאן ואן דה ולדה) באמסטרדם. ונופים נוספים נמצאים בבריסל, פירנצה (האופיצי), ברלין וקלן. נראה כי פיליפ קונינק, היה איש עסקים משגשג, אך צייר רק כמה תמונות בעשור האחרון לחייו.

כמה מיצירותיו יוחסו באופן שגוי לרמברנדט ורבים אחרים לאחיינו סלומון דה קונינק (1609–1656), תלמידו של רמברנדט, שציוריו ותחריטיו מורכבים בעיקר מדיוקנאות וסצנות מקראיות. הוא היה גם דודם של הציירים יעקב ודניאל קונינק.

יש להבחין בין כל הציירים הללו לבין דייוויד קונינק (1636? -1687), המכונה גם רממלר. דייוויד קונינק נולד באנטוורפן ולמד שם אצל יאן פיט. בהמשך התיישב ברומא, שם הוא מת בשנת 1687. התמונות שלו הן בעיקר נופים עם בעלי חיים ודומם.

## מקורות

* Chisholm, Hugh, ed. (1911). "Koninck, Philip de". *Encyclopædia Britannica*. **15** (11th ed.). Cambridge University Press. p. 896.


## קישורים חיצוניים

* 

## הערות שוליים

קטגוריה:ציירי תור הזהב של הולנד
קטגוריה:הולנדים שנולדו ב-1619
קטגוריה:נפטרים ב-1688
קטגוריה:הולנדים שנפטרו במאה ה-17
בית החולים חוושנשאן

**בית החולים חְווֹשֶנְשָאן** (בסינית: **火神山医院**; בפין-יין: *Huǒshénshān Yīyuàn* - "חְווֹשֶׁנְשָׁאן יִייְוֵּ'אן"; מילולית: "הר אל האש") הוא בית חולים לשעת חירום שנבנה בסין בין התאריכים 23 בינואר 2020 ל-2 בפברואר 2020 (עשרה ימים בלבד), בתגובה להתפרצות נגיף הקורונה במדינה. בית החולים ממוקם בסמוך לאגם גְ'ה-יִין (知音湖) במחוז צָאיְדְייֵן, ווהאן, חוביי. בית החולים פועל תחת ניהולו המלא של צבא השחרור העממי של סין. בית חולים שדה שני, בית החולים ליישנשאן, נבנה גם הוא באותו הדגם.

## אטימולוגיה
השם "חְווֹשֶׁנְשָׁאן" (火神山, מילולית: "הר אל האש") הוא על שם ג'וז'ונג, דמות חשובה במיתולוגיה הסינית ובדת העממית הסינית.

## היסטוריה
בניית בית החולים החלה בערב 23 בינואר 2020, והפעילות בו התחילה ב־3 בפברואר 2020. בתחילת תהליך הבנייה נאספו עשרות דחפורים וציוד נוסף לעבודות עפר, כדי ליישר את הקרקע. אחרי היישור הונחו, ביסודות הבניין, כמה שכבות בידוד ובטון, שמטרתן למנוע מהקרקע להזדהם עם הגעת החולים למקום. בתחילת הבנייה נדרשו עובדים רבים לעבוד במשך שתי משמרות, 12 שעות ביום, בשל מחסור בעובדים. עם זאת, בהמשך נוספו כ-3,000 איש (בסך הכל עבדו במיזם הבנייה כ-7,500 איש), והועסקו מסביב לשעון בשלוש משמרות שונות.
ממוזער|סרטון של בית החולים בבנייה
בניית בית החולים הסתיימה ב־2 בפברואר, והוא התחיל את פעילותו ב-3 בפברואר.

## עיצוב
בית החולים מעוצב על פי בית החולים שיאוטאנגשאן, שנבנה בפרברי בייג'ינג בשישה ימים בתחילת מגפת סארס בשנת 2003.

בית החולים נבנה בבנייה טרומית, כדי להקל על הבנייה, והיחידות הונחו על עמודים כדי להרחיקן מהאדמה. כל יחידה היא כעשרה על עשרה מטרים, ויש בה מקום לשתי מיטות. כל חדר הופעל והיה נתון בבידוד כדי למנוע התפשטות מיקרואורגניזמים מבית החולים.

## ראו גם
* בית החולים ליישנשאן
* בית חולים שדה
* המרכז הרפואי האזורי דבי מאונטיין

## קישורים חיצוניים

*
*

## הערות שוליים

קטגוריה:ווהאן: מבנים
קטגוריה:הרפובליקה העממית של סין: בתי חולים
קטגוריה:מגפת הקורונה ברפובליקה העממית של סין
מקס ואלשייד

**מקסימליאן ריצ'רד "מקס" ואלשייד** (בגרמנית: **Max Walscheid**; נולד ב-13 ביוני 1993) הוא רוכב אופני כביש גרמני בקבוצת לידל-טרק]].

## ביוגרפיה
ואלשייד נולד ב-13 ביוני 1993 בנויוויד שבגרמניה.

ב-2014 ניצח ואלשייד את אליפות גרמניה עד גיל 23.

### ג'איינט אלפסין (2016–2019)
ואלשייד חתם בג'איינט אלפסין בשנת 2016, לאחר שרכב בקבוצת הקונטיננטל סטולינג משנת 2012 עד 2014 ובשנת 2015 בקבוצת הקונטיננטל קוטה–לוטו.

ב-2016, ואלשייד סיים שני באליפות גרמניה, כשהוא מפסיד לאנדרה גרייפל בספרינט רב משתתפים. בסוף העונה ניצח ואלשייד את קטגוריית הנקודות בטור של האיינן וחמישה קטעים נוספים. ב-23 בינואר, ואלשייד וחמישה רוכבים נוספים מהקבוצה, נפגעו מרכב במהלך אימון בספרד.

ב-2017, ניצח את הקטע החמישי בטור של דנמרק.

ב-2018, סיים ואלשייד שישי במרוץ שלדפרייס וניצח את הקטע השלישי בטור דה יורקשייר. הוא סיים שלישי באליפות גרמניה וערך את הופעת הבכורה שלו בגרנד טור כאשר נבחר לוואלטה אספנייה, אך לא בלט וההישג הבכיר שלו במרוץ היה מקום 11 בקטע ה-21. ואלשייד ניצח את מרוץ ספארקאסן מינסטרלנד ג'ירו, כשהוא מקדים את ג'ון דגנקולב ואת נילס פוליט.

ב-2019, סיים ואלשייד שני במרוץ שלדפרייס. הוא סיים ביחד עם קבוצתו במקום השני במרוץ האמר סטאוונג'ר ובמקום הרביעי במרוץ האמר לימבורג. הוא סיים רביעי באליפות גרמניה בנגד השעון ונבחר שוב לוואלטה אספנייה, כשההישג הבכיר שלו במרוץ היה מקום 9 בקטע ה-14. הוא ניצח את מרוץ אומלופ ואן האוטלנד ליכטרוולדה, לאחר שניצח בספרינט מתוך חמישה רוכבים. ואלשייד סיים חמישי במרוץ ספארקסן מונסטרלנד ג'ירו, לאחר תום המרוץ היה מעורב בתקרית אלימה, כאשר פלוריאן סנשל  הצרפתי הכה אותו על הקסדה בעת שואלשייד התראיין, לטענת סנשל, ואלשייד גרם להתרסקות שהתרחשה במטרים האחרונים של המרוץ, בה נפל סנשל.

### NTT Pro Cycling (2020–2021)
ואלשייד חתם בקבוצת NTT Pro Cycling לאחר ארבע שנים בסאנווב.

## קישורים חיצוניים

* 

## הערות שוליים

קטגוריה:רוכבי אופניים גרמנים
קטגוריה:גרמנים שנולדו ב-1993